ASK ดีดบวก 5% ลุ้นกำไร Q3 นิวไฮ โต 24% โบรกเคาะเป้า 48 บ. อัพไซด์ 54%
ASK เด้งแรง 5% เก็งกำไรไตรมาส 3/65 นิวไฮ โต 24% แตะ 389 ลบ. จากการเติบโตที่แข็งแกร่งของสินเชื่อและรายได้ โบรกแนะนำราคาเป้าหมาย 48 บ. อัพไซด์ 54%
ASK เด้งแรง 5% เก็งกำไรไตรมาส 3/65 นิวไฮ โต 24% แตะ 389 ลบ. จากการเติบโตที่แข็งแกร่งของสินเชื่อและรายได้ โบรกแนะนำราคาเป้าหมาย 48 บ. อัพไซด์ 54%
11 ต.ค. 2565

ผู้สื่อข่าวรายงานว่า วันนี้ (11 ต.ค.65) ราคาหุ้น บริษัท เอเซียเสริมกิจลีสซิ่ง จำกัด (มหาชน) หรือ ASK ณ เวลา 15:08 น. อยู่ที่ระดับ 31 บาท บวก 1.50 บาท หรือ 5.08% สูงสุดที่ระดับ 31.50 บาท ต่ำสุดที่ระดับ 30 บาท ด้วยมูลค่าการซื้อขาย 22.89 ล้านบาท สำหรับอัพไซด์มาจากการนำราคาหุ้น ณ ปัจจุบันมาคำนวณกับราคาเป้าหมายที่ทางฝ่ายวิจัยได้ให้ไว้ จึงมีอัพไซด์ อยู่ที่ 54%

บล.เมย์แบงก์ (ประเทศไทย) ระบุในบทวิเคราะห์ว่า คาดกำไรไตรมาส 3/65 อยู่ที่ 389 ล้านบาท เติบโต 24% จากงวดเดียวกันของปีก่อน และเติบโต 8% จากไตรมาสก่อน ทำจุดสูงสุดเป็นประวัติการณ์ จากการเติบโตที่แข็งแกร่งของสินเชื่อและรายได้ รวมถึงควบคุมต้นทุนการดำเนินงานที่ดี ผสานการควบคุมต้นทุนดี แนะนำราคาเป้าหมาย 48 บาท